Keskittymiä käsittelevän neuvoa-antavan komitean kokouksessaan 25. kesäkuuta 2001 antama lausunto asiaan COMP/M.2220 - General Electric/Honeywell - liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 042 , 18/02/2004 s. 0013 - 0014



Keskittymiä käsittelevän neuvoa-antavan komitean kokouksessaan 25. kesäkuuta 2001 antama lausunto asiaan COMP/M.2220 - General Electric/Honeywell - liittyvästä alustavasta päätösluonnoksesta (2004/C 42/07) (ETA:n kannalta merkityksellinen teksti) 1. Neuvoa-antava komitea on samaa mieltä komission kanssa siitä, että ilmoitettu toimenpide muodostaa sulautuma-asetuksen 3 artiklan 1 kohdan b alakohdassa tarkoitetun keskittymän. 2. Neuvoa-antava komitea on samaa mieltä komission kanssa siitä, että ilmoitetulla toimenpiteellä on sulautuma-asetuksen 1 artiklan 2 kohdassa tarkoitettu yhteisönlaajuinen ulottuvuus. 3. Neuvoa-antava komitea on komission kanssa samaa mieltä siitä, että tässä asiassa merkitykselliset tuotemarkkinat ovat seuraavat: a) suurten liikennelentokoneiden suihkumoottorit; b) alueliikennelentokoneiden suihkumoottorit, jaettuna suuriin ja pieniin alueliikennelentokoneisiin; c) liikelentokoneiden suihkumoottorit; d) huolto-, korjaus- ja kunnossapitopalvelut sekä suihkumoottorien varaosien toimittaminen; e) ilmailutekniikka, jaettuna tuotteittain; f) muu kuin ilmailutekniikka, jaettuna tuotteittain; g) moottorin käyttölaitteet, jaettuna tuotteittain; h) laivojen pienet kaasuturbiinit. 4. Neuvoa-antava komitea on komission kanssa samaa mieltä siitä, että: a) suurten liikennelentokoneiden, alueliikennelentokoneiden ja liikelentokoneiden suihkumoottorien tarjonnan merkitykselliset maantieteelliset markkinat ovat maailmanlaajuiset; b) huolto-, korjaus ja kunnossapitopalvelujen sekä suihkumoottorien varaosien osalta merkityksellisiä maantieteellisiä markkinoita ei tarvitse määritellä lopullisesti tässä asiassa; c) ilmailutekniikan tuotteiden merkitykselliset maantieteelliset markkinat ovat maailmanlaajuiset; d) muiden kuin ilmailutekniikan tuotteiden merkitykselliset maantieteelliset markkinat ovat maailmanlaajuiset; e) moottorin käyttölaitteiden merkitykselliset maantieteelliset markkinat ovat maailmanlaajuiset; f) laivojen pienten kaasuturbiinien merkitykselliset maantieteelliset markkinat ovat vähintään ETA:n laajuiset ja todennäköisesti maailmanlaajuiset. 5. Neuvoa-antavan komitean enemmistö on komission kanssa samaa mieltä siitä, että ilmoitetussa muodossaan toimenpide loisi määräävän aseman tai vahvistaisi sitä seuraavilla markkinoilla: a) suurten liikennelentokoneiden suihkumoottorit; b) suurten alueliikennelentokoneiden suihkumoottorit; c) liikelentokoneiden suihkumoottorit; d) ilmailutekniikan tuotteet; e) muut kuin ilmailutekniikan tuotteet; f) laivojen pienet kaasuturbiinit; minkä johdosta tehokas kilpailu estyisi olennaisesti Euroopan talousalueella tai sen merkittävällä osalla. Vähemmistö ei ota kantaa asiaan. 6. Neuvoa-antavan komitean enemmistö on samaa mieltä komission kanssa siitä, että osapuolten antamat sitoumukset eivät riitä ratkaisemaan kilpailuun liittyviä ongelmia. Vähemmistö ei ota kantaa asiaan. 7. Neuvoa-antavan komitean enemmistö on samaa mieltä komission kanssa siitä, että toimenpide olisi julistettava yhteismarkkinoille ja ETA-sopimuksen toimintaan soveltumattomaksi. Vähemmistö ei ota kantaa asiaan. Vähemmistö pahoittelee, että osapuolet eivät tarjonneet sellaisia rakenteellisia korjaustoimenpiteitä, jotka ratkaisisivat kilpailuun liittyvät ongelmat. 8. Neuvoa-antava komitea suosittelee tämän lausunnon julkaisemista Euroopan unionin virallisessa lehdessä. 9. Neuvoa-antava komitea kehottaa komissiota ottamaan huomioon komitean esittämät huomautukset.